บ.ลูกปตท.ขายหุ้นกู้เงินเหรียญสหรัฐ2หมื่นหน่วย
ลูกปตท.สผ.ขายหุ้นกู้เงินเหรียญจ่ายดอก4.15%
2 ส.ค. 2553

ลูกปตท.สผ.ขายหุ้นกู้เงินเหรียญจ่ายดอก4.15%
รายงานข่าวจากบริษัทปตท.สำรวจและผลิตปิโตรเลียมหรือปตท.สผ.   เปิดเผยว่า บริษัทพีทีทีอีพี ออสเตรเลีย อินเตอร์เนชั่นแนล  ไฟแนนซ์ (PTTEP AIF) ซึ่งเป็นบริษัทย่อยของบริษัทได้ยื่นแบบแสดงรายการข้อมูล (ไฟลิง) เพื่อเสนอขายหุ้นกู้ในรูปเงินเหรียญสหรัฐ  จำนวน  2  หมื่นหน่วย  ราคาตามมูลค่าที่ตราไว้(พาร์) 1 หมื่นเหรียญสหรัฐ  หรือคิดเป็นเงิน 200 ล้านเหรียญสหรัฐ    โดยหุ้นกู้ดังกล่าวมีอายุ  5 ปี จ่ายดอกเบี้ยให้กับนักลงทุนในอัตรา  4.152% 
สำหรับหุ้นกู้ชุดนี้มีธนาคารกรุงเทพเป็นแกนนำหลักในการขาย ร่วมกับธนาคารกสิกรไทยและธนาคารกรุงไทยโดยจะขายให้กับนักลงทุนสถาบันและนักลงทุนรายใหญ่ ในวันที่ 4 ส.ค.นี้เพียงวันเดียว
ทั้งนี้หุ้นกู้ชุดนี้ได้รับอันดับความน่าเชื่อถือ(เครดิต)จากมูดี้ส์ที่ A3และจากเอสแอนด์พีที่BBB+ 
อย่างไรก็ตามปตท.สผ.ถือเป็นบริษัทจดทะเบียนไทยรายแรกที่ขายหุ้นกู้ในรูปเงินเหรียญสหรัฐในประเทศไทยภายหลังจากสำนักานคณะกรรมการกำกับหลักทรัพย์และตลาดหลักทรัพย์(ก.ล.ต.)ได้ออกประกาศและกฎเกณฑ์ให้บริษัทไทยขายหุ้นกู้ในรูปเงินตราต่างประเทศในประเทศไทยได้